ΓΡΑΠΤΗ ΕΡΩΤΗΣΗ E-2286/02

υποβολή: Alexandros Alavanos (GUE/NGL) προς την Επιτροπή

(25 Ιουλίου 2002)

Θέμα: Προστασία πολιτιστικών μνημείων από κατασκευήδροηλεκτρικού σταθμού στον Άραχθο

Στον ποταμό Άραχθο, που προστατεύεται από την οδηγία 92/43/ΕΕ(1) για την διατήρηση των φυσικών οικοτόπων, στην θέση Άγιος Νικόλαος πρόκειται να κατασκευασθείδροηλεκτρικός σταθμός, γεγονός που δημιουργεί φόβους στους κατοίκους και τις οικολογικές οργανώσεις της περιοχής. Ιδιαίτερη ανησυχία εκφράζεται για την ενδεχόμενη καταστροφή ιστορικών πολιτιστικών μνημείων της περιοχής και κυρίως της ιστορικής γέφυρας Πλάκα. Οι ανησυχίες εντάθηκαν από πληροφορίες που αναφέρουν ότι η κατασκευάστρια εταιρία που ανέλαβε το έργο, προκειμένου να λάβει την απαιτούμενη άδεια,πέβαλε τοπογραφικό χάρτη όπου η θέση της παραδοσιακής γέφυρας Πλάκα παρουσιάζεται ένα χιλιόμετρο βορειότερα της πραγματικής, εκεί όπου η στάθμη των νερών θα είναι κατά 8 μέτρα μικρότερη.

Η Επιτροπή μπορεί να εγγυηθεί για την ακρίβεια των μελετών περιβαλλοντικών επιπτώσεων·

Μπορεί να βεβαιώσει τους κατοίκους της περιοχής ότι δεν θα θιγούν τα πολιτιστικά μνημεία και ιδιαίτερα η ανωτέρω γέφυρα·

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(23 Σεπτεμβρίου 2002)

Η Επιτροπή, στη συνέχεια της γραπτής ερώτησης P-3174/01 του κου Αβέρωφ(1), απέστειλε επιστολή στις ελληνικές αρχές, με την οποία ζητούσε πληροφορίες σχετικά με τρίαδροηλεκτρικά έργα στην Ήπειρο. Ένα από τα έργα αφορούσε την κατασκευήδροηλεκτρικής μονάδας στην περιοχή του Αγίου Νικολάου (Άραχθος). Ειδικότερα, η Επιτροπή έθιξε το ζήτημα της συμμόρφωσης με την οδηγία 92/43/ΕΟΚ του Συμβουλίου της 21ης Μαΐου 1992 σχετικά με τη διατήρηση των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(2), όπως και της συμμόρφωσης με την οδηγία 85/337/ΕΟΚ του Συμβουλίου της 27ης Ιουνίου 1985 περί της εκτιμήσεως των επιπτώσεων ορισμένων σχεδίων δημοσίων και ιδιωτικών έργων στο περιβάλλον(3), όπως τροποποιήθηκε από την οδηγία 97/11/ΕΚ της 3ης Μαρτίου 1997(4).

Οι ελληνικές αρχές απήντησαν στα ανωτέρω ερωτήματα· η Επιτροπή εξετάζει λεπτομερώς τις πληροφορίες που της περιήλθαν, προκειμένου να εκτιμήσει κατά πόσον οι εν λόγω εγκαταστάσεις θα μπορούσαν να έχουν αρνητικές επιπτώσεις στο περιβάλλον.

Εις ό,τι αφορά τηνδροηλεκτρική μονάδα στον Άγιο Νικόλαο (Άραχθος), οι ελληνικές αρχές επιβεβαίωσαν ότι, όντως, το έργο δεν έχει ακόμη εγκριθεί. Πράγματι,πεβλήθη από την εταιρεία μελέτη για την Προέγκριση Θέσης Εγκατάστασης της Υδροηλεκτρικής Μονάδας η οποία εξετάζεται από τις αρμόδιες εθνικές αρχές. Εάν ληφθεί απόφαση για την Προέγκριση Θέσης Εγκατάστασης, πρέπει να διενεργηθεί Εκτίμηση Περιβαλλοντικών Επιπτώσεων (ΕΠΕ). Στην ΕΠΕ του έργου πρέπει να προσδιορίζονται, να περιγράφονται και να εκτιμώνται καταλλήλως οι άμεσες και έμμεσες επιπτώσεις του έργου, μεταξύ άλλων, στην πολιτιστική κληρονομιά.

Οι ελληνικές αρχές είναιπεύθυνες για την εξέταση του περιεχομένου και της ακρίβειας των πληροφοριών που περιέχονται σε όλες αυτές τις μελέτες. Η Επιτροπή, στο πλαίσιο των αρμοδιοτήτων της, θα λάβει όλα τα μέτρα που είναι αναγκαία για να εξασφαλιστεί η τήρηση του προαναφερθέντος κοινοτικού περιβαλλοντικού δικαίου.

(1) ΕΕ C 134 E της 6.6.2002.

(2) ΕΕ L 206 της 22.7.1992.

(3) ΕΕ L 175 της 5.7.1985.

(4) ΕΕ L 73 της 14.3.1997.